  Туспуктэм: Полина Уразова Наталия Сильвестрова Удмуртиын лемтэй куртчиськон вакыт кутсконысен энцефалитэн нырысетӥ черлан учыр пусйизы. Висёнэз Алнаш ёросысь пиосмуртлэсь шедьтӥзы, воргоронлэн лемтэй инфекциослэсь прививкаез пуктэмын ӧй вал. Со сярысь Роспотребнадзорлэн элькунъя управлениезлэн пресс-службаез ивортӥз. Озьы ик бореллиозэн черлан тямыс учыр шараязы: ньыль учыр Ижкарын, куинь - Кияса ёросын, одӥг - Каракулино ёросын. Ӝыныез черлан учыр сад-бакчае ветлэмен герӟаськемын, ньылез висисьёс гуртъёсысь улон инты котырысьтызы лемтэй кутӥзы.  Эрлихиозэн черланэз Ижкарысь нылпилэсь пусйизы. Тодэ вайытом, Ижкарысь шутэтскон интыосты но нюлэсъёсты лемтэйёслэсь но шыръёслэсь тазатонэз быдтӥзы. Тегъёс: Тазалык лемтэй Удмуртия  